#### **U z n e s e n i e č. 4/2020**

**zo zasadnutia Obecného zastupiteľstva obce Oravská Polhora,**

**konaného dňa 13. mája 2020**

**Obecné zastupiteľstvo obce Oravská Polhora**

##### A/ SCHVAĽUJE

1. Návrhovú komisiu v zložení: predseda: Ing. Ján Murín

členovia: Peter Šimurdiak a Mgr. Lukáš Habovštiak

1. Program rokovania Obecného zastupiteľstva obce Oravská Polhora.
2. Spôsob vykonania voľby hlavného kontrolóra tajným hlasovaním.
3. Žiadosť Mgr. Mariany Vorčákovej, bytom Oravská Polhora čs. 143 o zníženie poplatku za odpad na rok 2020 pre ťažko zdravotne postihnutého syna v plnej výške.
4. Žiadosť Roľníckeho svojpomocného družstva Oravská Polhora 454 o prenájom pozemkov v k.ú. Oravská Polhora vo vlastníctve obce na základe zverejneného zámeru v cene 50,- Eur/ha/rok.
5. Vyhlásenie obchodnej verejnej súťaže na odpredaj pozemkov parcelné č. CKN 21069/124, výmera 249 m2, druh pozemku zastavaná plocha, CKN 21066/8, výmera 225 m2, druh pozemku zastavaná plocha, CKN 21069/46, výmera 500 m2, druh pozemku zastavaná plocha, CKN 21069/47, výmera 500 m2, druh pozemku zastavaná plocha, CKN 21069/48, výmera 500 m2, druh pozemku zastavaná plocha, CKN 21069/125, výmera 42 m2, druh pozemku zastavaná plocha, CKN 21069/126, výmera 42 m2, druh pozemku zastavaná plocha, CKN 21066/1, výmera 353 m2, druh pozemku zastavaná plocha, CKN 21066/7, výmera 353 m2, druh pozemku zastavaná plocha, CKN 21069/44, výmera 500 m2, druh pozemku zastavaná plocha a CKN 21069/130, výmera 683 m2, druh pozemku zastavaná plocha v k.ú. obce Oravská Polhora vo vlastníctve spoločnosti Polhorské služby, s.r.o.

Podmienky obchodnej verejnej súťaže:

* Termín obhliadky - Obhliadka pozemkov bude po dohode s vyhlasovateľom.
* Lehota na podávanie súťažných návrhov: Súťažné návrhy je možné podávať v termíne do 9.7.2020 do 12:00 hod.
* Ponuky je potrebné doručiť na adresu vyhlasovateľa Polhorské služby, s.r.o., Oravská Polhora 950, 029 47, v zapečatenom obale s označením / VOS – Pozemky - Píla - NEOTVÁRAŤ.
* Ponuky sa predkladajú v slovenskom jazyku. Súťažný návrh musí obsahovať ponuku s cenou a krátke zdôvodnenie záujmu na odkúpenie pozemkov.
* Kritérium hodnotenia súťažných návrhov - Cena a zdôvodnenie odkúpenia pozemkov.
* Uchádzač je povinný uviesť v ponuke navrhovanú cenu za m2 a cenu celkom. Úspešnými uchádzačmi budú tí, ktorí predložia ponuku s najvyššou cenou celkom za vybratý pozemok. Úspech, resp. neúspech v súťaži oznámi vyhlasovateľ účastníkom súťaže bez zbytočného odkladu po zasadnutí hodnotiacej komisie.
* Minimálna kúpna cena za m2 pozemku je 20,00 EUR bez DPH. Cena bola stanovená zastupiteľstvom obce Oravská Polhora.
* S víťazom súťaže vyhlasovateľ uzavrie kúpnu zmluvu.
* Ostatné podmienky - Vyhlasovateľ si vyhradzuje právo, zrušiť obchodnú verejnú súťaž v prípade, že navrhované ceny za kúpu pozemkov budú nižšie, ako sú ceny určené obecným zastupiteľstvom. Vyhlasovateľ si vyhradzuje právo odmietnuť jednotlivé návrhy a prípadne, ak uzná za vhodné, aj všetky doručené návrhy. Je oprávnený vybrať si ten návrh, ktorý bude pre vyhlasovateľa najvýhodnejší. Navrhovatelia nemajú nárok na náhradu nákladov spojených s účasťou na obchodnej verejnej súťaži. Polhorské služby, s.r.o. Oravská Polhora 950, Oravská Polhora 029 47 IČO: 48 091 341 Vyhlasovateľ si vyhradzuje právo ponúknuť uzavretie kúpnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie kúpnej zmluvy, ďalej ak nepodpíše kúpnu zmluvu v lehote do 15 dní od vyzvania vyhlasovateľom.

1. Komisiu na vyhodnotenie obchodnej verejnej súťaže v zložení: Peter Šimurdiak, Mgr. Marián Glovaťák, Viera Jaššáková, Ing. Michal Strnál a Mgr. Tomáš Tyrol.
2. Predloženie žiadosti o nenávratný finančný príspevok v rámci Integrovaného regionálneho operačného programu, Prioritná os: 5 – Miestny rozvoj vedný komunitou, aktivita B3 Nákup vozidiel spoločnej dopravy osôb s názvom: Auto pre spoločnú dopravu osôb – Oravská Polhora a zároveň spolufinancovanie projektu v maximálnej výške 5% z celkových oprávnených výdavkov projektu.

**B/ VYHLASUJE**

1. V zmysle § 18a ods. 2 zákona č. 369/1990 Zb. o obecnom zriadení v znení neskorších predpisov deň konania voľby hlavného kontrolóra obce Oravská Polhora na **26. júna 2020** v zasadačke OcÚ.

**C/ URČUJE**

1. Zapisovateľku Janku Heretíkovú a overovateľov zápisnice: Jozef Ďubek a Mgr. Marián Glovaťák.
2. Požiadavky na výkon funkcie hlavného kontrolóra obce Oravská Polhora:
3. ukončené minimálne úplné stredné vzdelanie
4. znalosť právnych predpisov týkajúcich sa hospodárenia obce, rozpočtových a príspevkových organizácií, právnických osôb, zákon o finančnej kontrole, o účtovníctve, o majetku obcí, sťažnostiach a ďalších prislúchajúcich právnych predpisov
5. znalosť práce na PC
6. občianska a morálna bezúhonnosť
7. pracovný úväzok 0,25
8. Náležitosti prihlášky pre voľbu hlavného kontrolóra obce Oravská Polhora:

* meno a priezvisko, dátum narodenia, adresa trvalého bydliska
* úradne overená fotokópia dokladu o najvyššom dosiahnutom vzdelaní
* profesijný životopis s prehľadom doterajšej praxe s uvedením pracovnej pozície
* výpis z registra trestov nie starší ako 3 mesiace
* súhlas so spracovaním a zverejnením osobných údajov zákona č. 18/2018 Z. z. o ochrane osobných údajov a o zmene a doplnení niektorých zákonov
* čestné vyhlásenie kandidáta o tom, že má spôsobilosti na právne úkony v plnom rozsahu
* informácia o podnikaní alebo vykonávaní inej zárobkovej činnosti a členstvo v riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť

Prihlášku s predpísanými náležitosťami a prílohami kandidáti zašlú alebo osobne doručia najneskôr do 12. júna 2020 do 12.00 hod. v zalepenej obálke označenej „Voľba kontrolóra – neotvárať“ na adresu: Obecný úrad Oravská Polhora, 029 47 Oravská Polhora 454.

**Ing. Michal Strnál**

**starosta obce**

Zapísal/a: Ing. Ján Murín, poslanec Obecného zastupiteľstva obce Oravská Polhora a predseda návrhovej komisie